《同李主敬赋周炼师渔樵耕牧诗四章章十二句 其四》
元代·郭钰

子何为牧，蓬莱之麓。自驾青牛度函谷，鹤群鹿子还相逐。

芝草松间长未齐，紫苔竹下行迹迷。南山群羊化为石，日斜归去空无携。

水泠泠，山簇簇。人间岐路往还复，吁嗟归来乎，吾与尔牧。

作者简介：（公元一三一六年至？年）字彦章，吉水人。生于元仁宗延佑三年，卒年不详，年在六十岁以外。元末遭乱，隐居不仁。明初，以茂才徵辞疾不就。钰生平转侧兵戈，为诗多愁苦之辞；著有静思集十卷，《四库总目》于当时盗贼残破郡邑事实，言之确凿，足补史传之阙。